ลักษณะการประกอบธุรกิจ

ประวัติความเป็นมา

บริษัท ไทย แคปปิตอล คอร์ปอเรชั่น จำกัด (มหาชน) เดิมชื่อ บริษัท ไทยฮีทเอ็กซ์เช้นจ์ จำกัด
(มหาชน) เริ่มก่อตั้งในปี 2515
ด้วยทุนจดทะเบียน 1 ล้านบาท เพื่อผลิตชิ้นส่วนเครื่องปรับอากาศรถยนต์ทดแทนการนำเข้า
สรุปการเปลี่ยนแปลงและพัฒนาการ
ที่สำคัญในช่วงระยะเวลาที่ผ่านมา ได้ดังนี้

ปี 2515 ผลิตคอล์ยเย็น หรือ EVAPORATOR
ซึ่งเป็นชิ้นส่วนของเครื่องปรับอากาศที่ติดตั้งอยู่ภายในห้องโดยสารของรถยนต์ภายใต้เครื่องหมายการค้ายี่ห้อ
MARK IV ภายใต้การสนับสนุนเทคโนโลยีจาก John E. Mitchel ประเทศสหรัฐอเมริกา

ปี 2521 เริ่มการผลิตด้วยบุคลากรและทีมงานของบริษัทเอง ภายหลังสัญญาที่มีกับ John E.
Mitchel สิ้นสุดลง

ปี 2523 เริ่มส่งออกสินค้าไปยังประเทศใกล้เคียง เช่น มาเลเซีย และ สิงคโปร์
และเป็นผู้แทนจำหน่ายคอมเพรสเซอร์ สำหรับเครื่องปรับอากาศรถยนต์ ยี่ห้อ SANDEN

เริ่มทำการผลิตคอล์ยร้อน หรือ CONDENSER
ซึ่งเป็นชิ้นส่วนระบายความร้อนที่ติดตั้งอยู่ในห้องเครื่องของรถยนต์
ทดแทนสินค้าเดิมที่ต้องนำเข้าจากต่างประเทศ

ปี 2528 ขยายการผลิตและส่งออกไปต่างประเทศมากขึ้น ขยายตลาดส่งออกสู่ประเทศอินโดนีเซีย
อินเดีย ไต้หวัน จีน ออสเตรเลีย ตะวันออกกลาง และยุโรปบางประเทศ

ปี 2534 เพิ่มทุนจดทะเบียนเป็น 100 ล้านบาท
เพื่อเข้าจดทะเบียนในตลาดหลักทรัพย์แห่งประเทศไทย

ร่วมลงทุนตั้งโรงงานชื่อ P.T. MARKINDO THECO ในประเทศอินโดนีเซีย
เพื่อผลิตชิ้นส่วนเครื่องปรับอากาศรถยนต์ ด้วยทุนจดทะเบียน 2 ล้านเหรียญสหรัฐ
โดยบริษัทถือหุ้นร้อยละ 50

ปี 2535 ร่วมลงทุนกับ SANDEN INTERNATIONAL CORPORATION (JAPAN)
ตั้งโรงงานผลิตชิ้นส่วนเครื่องปรับอากาศรถยนต์ในประเทศไทย เพื่อมุ่งเน้นตลาดรถญี่ปุ่น
โดยใช้ชื่อว่า บริษัท SANDEN THECO จำกัด ด้วยทุนจดทะเบียน 80 ล้านบาท
บริษัทถือหุ้นในสัดส่วนร้อยละ 51

เพิ่มทุนจดทะเบียนเป็น 200 ล้านบาท เพื่อลงทุนในโรงงานใหม่

ปี 2536 จัดตั้งบริษัท ทีโก้เซลล์ จำกัด ด้วยทุนจดทะเบียน 10 ล้านบาท
เพื่อเพิ่มประสิทธิภาพการดำเนินกิจกรรมด้านการตลาด

ร่วมลงทุนกับ INDUS AIR CONDITIONING PVT.,LTD.
ตั้งโรงงานผลิตชิ้นส่วนเครื่องปรับอากาศรถยนต์และอาคาร ที่ประเทศอินเดีย ด้วยทุนจดทะเบียน
22.4 ล้านรูปี บริษัทถือหุ้นในสัดส่วนร้อยละ 49

ปี 2537 ย้ายโรงงานไปยังนิคมอุตสาหกรรมเวลโกรว์ ถนนบางนา-ตราด กม.36
ซึ่งเป็นกรรมสิทธิ์ของบริษัท

ขยายตลาดส่งออกเครื่องปรับอากาศสำหรับรถยนต์สู่สหรัฐอเมริกา
และส่งออกเครื่องปรับอากาศสำเร็จรูป สำหรับใช้ในโรงงานอุตสาหกรรมไปยังประเทศญี่ปุ่น

เริ่มผลิตมอเตอร์ซึ่งเป็นส่วนประกอบหลักของตู้แอร์ เพื่อลดการนำเข้าและลดต้นทุนการผลิต

แปรสภาพเป็นบริษัทมหาชน ทะเบียนเลขที่ 369

ปี 2538 ส่งออกมอเตอร์ที่ผลิตได้เพื่อจำหน่ายในต่างประเทศ

ปี 2540 นำระบบล้างคอล์ยใหม่เข้ามาใช้ในการผลิต เพื่อเลิกการใช้สาร CFC ในขั้นตอนการผลิต
โดยได้รับเงินช่วยเหลือแบบให้เปล่าจาก World Bank

ปี 2541 ขายเงินลงทุนในบริษัท ซันเด้น ทีโก้ จำกัด สัดส่วนการถือหุ้นลดลงจากร้อยละ 32
เหลือร้อยละ 19

ปี 2542 บริษัทได้รับมาตรฐาน ISO 9002

ปรับปรุงโครงสร้างหนี้ กับสถาบันการเงินโดยสามารถลดเงินต้นและดอกเบี้ยลงได้บางส่วน

ปี 2543 ยื่นฟื้นฟูกิจการที่ศาลล้มละลายกลาง ในเดือน ธันวาคม 2543

เพิ่มทุนจดทะเบียนจาก 200 ล้านบาท เป็น 492.76 ล้านบาท โดยทุนชำระแล้วเท่ากับ 407.23
ล้านบาท

ขายเงินลงทุน บริษัท อินดัส ทีโก้ จำกัด ในประเทศอินเดีย ทั้งหมดให้แก่ผู้ร่วมทุนชาวอินเดีย
เนื่องจาก
ผลประกอบการไม่มีกำไร

ปี 2544 ศาลล้มละลายกลางมีคำสั่งให้ฟื้นฟูกิจการ โดยมี บริษัท ไทยฮีท รีไววัล จำกัด
เป็นผู้ทำแผน

บริษัทได้รับมาตรฐาน ISO 9001:2000

ปี 2545 ศาลล้มละลายกลางมีคำสั่งเห็นชอบด้วยแผนฟื้นฟูกิจการของบริษัท และแต่งตั้งให้บริษัท
ไทยฮีท รีไววัล จำกัด เป็นผู้บริหารแผน

เริ่มจำหน่ายเครื่องปรับอากาศสำเร็จรูปในอาคาร ยี่ห้อ “Morning Star”

ปี 2546 เพิ่มทุนจดทะเบียน โดยทุนชำระแล้วเท่ากับ 568.029 ล้านบาท

ปี 2547 ขายเงินลงทุนในบริษัท ซันเด้น ทีโก้ จำกัด ที่เหลืออยู่ร้อยละ 19 ทั้งหมดนั้น
ให้แก่ผู้ร่วมทุนชาวญี่ปุ่น

ปี 2548 ศาลล้มละลายกลางมีคำสั่งเห็นชอบให้แก้ไขแผนฟื้นฟูกิจการของบริษัท ในเดือนพฤษภาคม

เพิ่มทุนจดทะเบียนจำนวน 287.41 ล้านหุ้น มูลค่าหุ้นละ 1 บาท
เพื่อรองรับการแปลงสภาพหุ้นบุริมสิทธิ์ที่ถือโดยสถาบันการเงินทั้งหมด เป็นหุ้นสามัญ

เพิ่มทุนจดทะเบียนเป็น 619.858 ล้านบาท
และลดทุนจดทะเบียนและทุนชำระแล้วของบริษัทด้วยการลดมูลค่าหุ้น
ที่ตราไว้จากเดิมหุ้นละ 10 บาท เป็นหุ้นละ 1 บาท โดยไม่เปลี่ยนแปลงจำนวนหุ้นจดทะเบียน
ทำให้ทุนจดทะเบียนลดลงเหลือ 61.9858 ล้านบาท

ปรับปรุงส่วนเกินมูลค่าหุ้น จำนวน 58 ล้านบาท และสำรองตามกฎหมายจำนวน 18.585 ล้านบาท
เพื่อลดขาดทุนสะสม

เพิ่มทุนจดทะเบียนจำนวน 123.97 ล้านหุ้น มูลค่าหุ้นละ 1 บาท โดยจัดสรร 61.9858
ล้านหุ้นเพื่อเสนอขายหุ้น
เพิ่มทุน และจัดสรรหุ้นที่เหลือจำนวน 61.985 ล้านหุ้น เพื่อรองรับการออกใบสำคัญแสดงสิทธิ
(TCC-WA) จำนวน 61.9858 ล้านหน่วย ให้แก่ผู้จองซื้อหุ้นเพิ่มทุน (TCC-WA อายุ 5 ปี
ครบกำหนด 17 พฤษภาคม 2553 ใช้สิทธิได้
ทุกสิ้นไตรมาส อัตราใช้สิทธิ 1 : 1 ราคาใช้สิทธิ 1 บาท/หุ้น)

ปี 2549 บริษัทสามารถสรรหาผู้ร่วมทุนใหม่ ได้เพิ่มทุนจดทะเบียนเป็น 1,000 ล้านบาท
และเสนอขายหุ้นเพิ่มทุนให้กับกลุ่มผู้ร่วมทุนใหม่จำนวน 513 ล้านบาท และจัดสรรเงินทุนที่ได้รับ ดังนี้

-   176.75 ล้านบาท ชำระหนี้คืนให้แก่เจ้าหนี้สถาบันการเงินแบบเบ็ดเสร็จ
    และไถ่ถอนภาระค้ำประกันของหลักทรัพย์ทั้งหมดของบริษัท

-   300 ล้านบาท ลงทุนในบริษัท เหล็กบูรพา อุตสาหกรรม จำกัด (BRP) โดย

  - 200 ล้านบาท ซื้อหุ้นสามัญ จำนวน 40 ล้านหุ้น มูลค่าที่ตราไว้หุ้นละ 5 บาท
  สัดส่วนการถือหุ้นร้อยละ 69.70

  - 100 ล้านบาท ให้ความช่วยเหลือทางการเงิน โดยให้กู้ยืมระยะสั้นในรูปตั๋วแลกเงิน

-   36.25 ล้านบาท ใช้หมุนเวียนในการดำเนินกิจการ โดยเงินส่วนหนึ่งจำนวน 15.39 ล้านบาท
    ใช้ชำระค่าที่ปรึกษาทางการเงินในการสรรหาผู้ร่วมทุน

  จากเหตุการณ์ดังกล่าว ทำให้ TCC และ BRP
  พ้นออกจากกระบวนการฟื้นฟูกิจการในเดือนกรกฎาคม 2549 และ ตุลาคม 2549 ตามลำดับ โดย
  BRP นำเงินที่ได้รับจาก TCC จำนวน 300 ล้านบาท รวมกับเงินกู้ยืมจากบุคคลอื่นจำนวน 100
  ล้านบาท ชำระคืนหนี้แบบเบ็ดเสร็จให้กับเจ้าหนี้รวม 384 ล้านบาท
  และไถ่ถอนภาระค้ำประกันของหลักทรัพย์ทั้งหมด คงเหลือเงินจำนวน 16
  ล้านบาทใช้หมุนเวียนในการดำเนินกิจการ

  ทั้งนี้ TCC และ BRP
  ได้มีการเปลี่ยนแปลงกรรมการและผู้บริหารบางส่วนภายหลังการเข้าลงทุนในข้างต้น
  โดยกลุ่มผู้ร่วมทุนใหม่ของ TCC ส่งกรรมการและผู้บริหารร่วมบริหารงานกับกลุ่มผู้บริหารชุดเดิม
  และ TCC ส่งกรรมการ 3 คน เข้าร่วมเป็นกรรมการของ BRP
  และสรรหาบุคคลภายนอกร่วมเป็นกรรมการและผู้บริหารของ BRP
  บริหารกิจการร่วมกับผู้ถือหุ้นและผู้บริหารเดิมของ BRP

ปี 2550 มีการเปลี่ยนแปลงที่สำคัญ ได้แก่

  การเปลี่ยนชื่อบริษัทจากเดิม บริษัท ไทยฮีทเอ็กซ์เช้นจ์ จำกัด (มหาชน) เป็น บริษัท ไทย
  แคปปิตอล คอร์ปอเรชั่น จำกัด (มหาชน) โดยชื่อย่อที่ใช้ซื้อขายหุ้นในตลาดหลักทรัพย์ฯ
  เปลี่ยนจาก THECO เป็น TCC

  การเพิ่มทุนจดทะเบียนของบริษัทจากเดิม 1,000 ล้านบาท เป็น 1,200 ล้านบาท
  และออกเสนอขายใบสำคัญแสดงสิทธิที่จะซื้อหุ้นสามัญของบริษัท TCC-W1
  แบบไม่คิดมูลค่าให้แก่ผู้ถือหุ้นเดิมของบริษัท ในเดือนตุลาคม 2550 โดยให้สิทธิ 2.25
  หุ้นสามัญเดิมต่อ 1 หน่วยใบสำคัญแสดงสิทธิ รวม 323,016,210 หน่วย ใบสำคัญแสดงสิทธิมีอายุ
  7 ปี ใช้สิทธิได้ปีละ 1 ครั้งในเดือนมิถุนายน เริ่มครั้งแรกในปี 2552 อัตราการใช้สิทธิ 1 : 1
  ที่ราคาใช้สิทธิ 1 บาท/หุ้น

  การขายที่ดินพร้อมสิ่งปลูกสร้างที่ตั้งโรงงานที่นิคมอุตสาหกรรมเวลโกรว์ให้แก่บุคคลอื่น ในราคา
  176 ล้านบาท ซึ่งการโอนกรรมสิทธิ์ดำเนินการแล้วเสร็จในวันที่ 30 มกราคม 2551
  โดยในระหว่างปี 2551 บริษัทยังคงขอใช้พื้นที่โรงงานดังกล่าวต่อ
  และได้ทำการส่งมอบพื้นที่คืนแก่ผู้ซื้อในเดือนตุลาคม 2551
  ภายหลังการยกเลิกสายธุรกิจผลิตเครื่องปรับอากาศ

  การปรับโครงสร้างการบริหารงาน โดยที่ประชุมคณะกรรมการมีมติแต่งตั้ง นายกิตติศักดิ์ ชัยวิกรัย
  เป็นผู้บริหารระดับสูง ตำแหน่ง ประธานเจ้าหน้าที่บริหาร

ปี 2551 เดือนมกราคม ที่ประชุมคณะกรรมการ TCC มีมติอนุมัติเริ่มดำเนินธุรกิจค้าถ่านหิน

เดือนกุมภาพันธ์ เริ่มนำเข้าถ่านหิน LOT แรก และที่ประชุมคณะกรรมการมีมติอนุมัติ ดังนี้

-   ขายหุ้น BRP ที่ถืออยู่ทั้งจำนวนให้แก่ บริษัท มิลล์คอนสตีลดินดัสทรีส์ จำกัด (มหาชน)
    (“MILL”) ในราคา
    200 ล้านบาท (เท่ากับราคาที่ตราไว้ ซึ่งเท่ากับต้นทุนที่ TCC ซื้อหุ้นมาในครั้งแรกที่ 5
    บาท/หุ้น) มูลค่าตามบัญชี
    ในงบการเงินของบริษัท ณ 31 ธันวาคม 2550 เท่ากับ 179.50 ล้านบาท หรือ 4.4875
    บาท/หุ้น โดยความเห็นของ บริษัท แอดไวเซอรี่ พลัส จำกัด
    ที่ปรึกษาทางการเงินอิสระที่ได้รับอนุญาตจากสำนักงาน กลต.
    ผู้ประเมินและให้ความเห็นในการเข้าทำรายการครั้งนี้
    สรุปว่าราคาขายดังกล่าวมีความเหมาะสม เนื่องจาก ราคาขายที่
    5 บาท/หุ้น สูงกว่า มูลค่าตลาดยุติธรรมคำนวณโดยวิธีปรับปรุงมูลค่าหุ้นตามบัญชี ซึ่งเท่ากับ
    4.75 บาท/หุ้น

-   แก้ไขเพิ่มเติมวัตถุประสงค์ของบริษัท เพื่อให้สอดคล้องและรองรับธุรกิจค้าถ่านหินของบริษัท

-   ย้ายที่ตั้งสำนักงานใหญ่จากที่ตั้งโรงงานเดิมซึ่งได้ขายให้บุคคลอื่นแล้ว ไปยัง เลขที่ 87/2
    อาคารซีอาร์ซีทาวเวอร์ ชั้น 45 ออลซีซั่นส์เพลส ถนนวิทยุ แขวงลุมพินี เขตปทุมวัน กรุงเทพฯ

เดือนมีนาคม ลงนามในบันทึกข้อตกลงซื้อขายหุ้น BRP และรับชำระเงินมัดจำจำนวน 50 ล้านบาท

  เดือนเมษายน รับชำระค่าหุ้น BRP ส่วนที่เหลือจำนวน 150 ล้านบาท และรับชำระคืนเงินกู้ 100
  ล้านบาท รวมถึงปลดภาระค้ำประกันสินเชื่อวงเงิน 345 ล้านบาท ส่งผลให้ BRP
  พ้นสภาพจากการเป็นบริษัทย่อยตั้งแต่วันที่ 30 เมษายน 2551

เดือนมิถุนายน คณะกรรมการบริษัทอนุมัติเริ่มดำเนินโครงการพัฒนาสถานที่คัดแยกและจัดเก็บถ่านหิน
อ.เขาย้อย
จ.เพชรบุรี มูลค่าเงินลงทุนไม่เกิน 115 ล้านบาท

เดือนสิงหาคม คณะกรรมการบริษัทมีมติยกเลิกสายธุรกิจผลิตชิ้นส่วนเครื่องปรับอากาศ
โดยให้เลิกจ้างพนักงานและจำหน่ายสินทรัพย์ทั้งหมดของสายธุรกิจดังกล่าวให้แก่บุคคลที่ไม่มีความเกี่ยวโยง

  เดือนกันยายน ตลาดหลักทรัพย์แห่งประเทศไทยอนุมัติย้ายหมวดซื้อขายหลักทรัพย์ของบริษัท จาก
  หมวดวัสดุก่อสร้าง ภายใต้กลุ่ม อสังหาริมทรัพย์และก่อสร้าง ไปยัง
  หมวดพลังงานและสาธารณูปโภค ภายใต้กลุ่มทรัพยากร
  เพื่อให้มีความเหมาะสมและสะท้อนให้เห็นถึงโครงสร้างการประกอบธุรกิจถ่านหินของบริษัท

  แต่งตั้ง นายชลิต ลิมปนะเวช และนางนาตยาช่วงฉ่ำ เป็นกรรมการอิสระและกรรมการตรวจสอบ
  แทนกรรมการอิสระและกรรมการตรวจสอบเดิมที่ลาออกจากตำแหน่ง

  เดือนตุลาคม นายชำนิ จันทร์ฉาย ประธานกรรมการ ลาออกจากการเป็นกรรมการบริษัท
  และมีการเปลี่ยนแปลงตำแหน่งภายในคณะกรรมการตรวจสอบ โดยแต่งตั้งนายชลิต ลิมปนะเวช
  ดำรงตำแหน่งประธานกรรมการตรวจสอบ แทนนายราเมศวร์ อุปถัมพันธุ์
  ซึ่งต่อมาได้ลาออกจากตำแหน่ง กรรมการอิสระและกรรมการตรวจสอบ

  เดือนพฤศจิกายน แต่งตั้ง นายไพบูลย์ สุตันติวรคุณ เป็นกรรมการอิสระและกรรมการตรวจสอบ
  แทนนายราเมศร์ อุปถัมพันธุ์

ในส่วนของ บริษัท ทีโก้เซลส์ จำกัด (TCS) ซึ่งจัดตั้งโดย TCC นับแต่ปี 2536 โดย TCC
ถือหุ้นในสัดส่วน 99.99% ของ
ทุนจดทะเบียนและชำระแล้วจำนวน 10,000,000 บาท TCS
ได้ดำเนินกิจกรรมด้านการตลาดสำหรับสินค้าชิ้นส่วนเครื่องปรับอากาศรถยนต์
และอาคารให้กับบริษัทมาอย่างต่อเนื่อง จนถึงช่วงไตรมาส 3/2551 ซึ่ง TCC
มีมติยกเลิกสายธุรกิจผลิตเครื่องปรับอากาศ กิจกรรมทางธุรกิจของ TCS ซึ่งชะลอตัวมานับแต่ปี
2549-2550 จึงหยุดลงตามการยกเลิกสายธุรกิจดังกล่าว
คงเหลือเพียงการดำเนินคดีในส่วนที่พบความผิดปกติของลูกหนี้
ซึ่งปัจจุบันคดีอยู่ในกระบวนการพิจารณาคดีในชั้นศาล สถานะปัจจุบันยังมิอาจทราบข้อยุติของคดี

ในส่วนของ บริษัท เหล็กบูรพา อุตสาหกรรม จำกัด ก่อตั้งขึ้นโดย ดร.สันติสุข ปลูกสวัสดิ์ เมื่อวันที่
23 กันยายน 2537
จากภาวะที่อุตสาหกรรมก่อสร้างในประเทศมีอัตราเติบโตเพิ่มสูงขึ้นอย่างต่อเนื่อง นับแต่ปี 2534
ทำให้เกิดภาวะอุปสงค์มากกว่าอุปทานในกลุ่มผู้ผลิตเหล็กเพื่อการก่อสร้างในประเทศ
โดยปัจจัยสนับสนุนในขณะนั้น ได้แก่
การได้รับการส่งเสริมการลงทุนจากคณะกรรมการส่งเสริมการลงทุน (BOI)
สรุปการเปลี่ยนแปลงและพัฒนาการที่สำคัญของ BRPได้ดังนี้

ปี 2537 จดทะเบียนก่อตั้งบริษัทด้วยทุนจดทะเบียน 250 ล้านบาท

เริ่มก่อสร้างโรงงาน

ปี 2539 ก่อสร้างโรงงานและติดตั้งเครื่องจักรเสร็จ เริ่มทดลองการผลิต

เริ่มทำการผลิตเชิงพาณิชย์

เริ่มการส่งออกจำหน่ายไปยังต่างประเทศ เช่น สิงคโปร์ บรูไน ฮ่องกง พม่า และเวียตนาม

ได้รับอนุมัติมาตรฐานอุตสาหกรรมจากกระทรวงอุตสาหกรรม สำหรับเหล็กทุกขนาดและทุกมาตรฐาน
(มอก.)

ปี 2540 เพิ่มทุนจดทะเบียนเป็น 385 ล้านบาท

ปี 2543 ได้รับอนุมัติแผนฟื้นฟูกิจการจากศาลล้มละลายกลาง

ลดทุนในส่วนผู้ถือหุ้นเดิมจาก 385 ล้านบาท เหลือ 173.93 ล้านบาท
เพื่อให้เป็นไปตามแผนฟื้นฟูกิจการ

ปี 2549 ลดทุนจดทะเบียนจากเดิม 173.93 ล้านบาท เป็น 86.96 ล้านบาท
โดยการลดมูลค่าหุ้นจากเดิมหุ้นละ 10.00 บาท เหลือ 5.00 บาท

ปี 2549 จัดหาเงินทุนจำนวน 400 ล้านบาท เพื่อชำระหนี้ให้แก่เจ้าหนี้ตามแผนฟื้นฟูกิจการ โดย

  * 200 ล้านบาท ได้จากการขายหุ้นสามัญเพิ่มทุนให้แก่ TCC ซึ่ง BRP ได้เพิ่มทุนจดทะเบียนจาก
  86.96 ล้านบาท เป็น 286.96 ล้านบาท โดยการออกหุ้นสามัญเพิ่มทุนจำนวน 40 ล้านหุ้น
  มูลค่าหุ้นละ 5.00 บาท เสนอขายให้แก่ TCC ทั้งจำนวน

  * 200 ล้านบาท ได้จากเงินกู้ยืม (TCC 100 ล้านบาท และบุคคลอื่น 100 ล้านบาท)

  BRP นำเงินที่ได้รับจำนวน 384 ล้านบาท ชำระหนี้แบบเบ็ดเสร็จให้แก่เจ้าหนี้
  และไถ่ถอนภาระค้ำประกันของหลักทรัพย์ทั้งหมด เงินส่วนที่เหลือ 16 ล้านบาท
  ใช้เป็นเงินทุนหมุนเวียนในการดำเนินกิจการ

  เดือนตุลาคม ศาลล้มละลายกลางมีคำสั่งยกเลิกการฟื้นฟูกิจการของบริษัท

  เปลี่ยนแปลงกรรมการและผู้บริหารบางส่วน เข้าร่วมบริหารกิจการร่วมกับกรรมการบริหารชุดเดิม
  (นายสันติสุข ปลูกสวัสดิ์ และนายสาโรจน์ ชัยรัตนอุดมกุล) ดังนี้

  * TCC ส่งกรรมการบริษัท 3 คน เข้าร่วมเป็นกรรมการใน BRP ได้แก่ นายชำนิ จันทร์ฉาย
  เป็นประธานกรรมการ นายวิสูต กัจฉมาภรณ์ และนายธีระวัฒน์ เนืองนอง เป็นกรรมการ

  * สรรหาบุคคลภายนอกร่วมเป็นกรรมการและผู้บริหาร ได้แก่ นางนิจมาลย์ นาคไพโรจน์
  เป็นกรรมการและผู้บริหาร นายเจริญพล ฉลองความดี เป็นกรรมการ

  ทั้งนี้ โครงสร้างการบริหารงานภายในเกือบทั้งหมดคงเดิม มีการเปลี่ยนแปลงเพียง นายสาโรจน์
  ชัยรัตนอุดมกุล กรรมการและรองกรรมการผู้จัดการ เป็น กรรมการที่ปรึกษา โดยมีนางนิจมาลย์
  นาคไพโรจน์ ปฏิบัติหน้าที่ในตำแหน่งรองกรรมการผู้จัดการแทน (ดูแลฝ่ายบัญชีและการเงิน
  ฝ่ายบุคคล และฝ่ายสารสนเทศ)

ปี 2550 เดือนกุมภาพันธ์ ได้รับอนุมัติวงเงินสินเชื่อจาก TMB Bank วงเงิน 345 ล้านบาท
โดยกำหนดเงื่อนไขให้มีหลักประกัน ดังนี้

1)  จำนองที่ดินพร้อมสิ่งปลูกสร้าง และเครื่องจักร จำนวน 44 เครื่อง

2)  ค้ำประกันเต็มวงเงิน 345 ล้านบาท โดย TCC ในฐานะผู้ถือหุ้นใหญ่ และ

  ค้ำประกันส่วนตัววงเงิน 15 ล้านบาท โดย ดร.สันติสุข ปลูกสวัสดิ์
  ในฐานะผู้บริหารหลักและผู้ถือหุ้น

  3) ระบุให้ธนาคารเป็นผู้รับผลประโยชน์
  หรือค่าสินไหมทดแทนสำหรับการทำประกันภัยทรัพย์สินที่เป็นหลักประกัน

เดือนกรกฎาคม แต่งตั้งกรรมการ เพิ่ม 1 คน ได้แก่ นายธำรงค์ เชียรเตชากุล
และเพิ่มทุนจดทะเบียนจำนวน 100 ล้านบาท จาก 286.96 ล้านบาท เป็น 386.96 ล้านบาท
เสนอขายให้แก่ผู้ถือหุ้นเดิม เพื่อนำเงินที่ได้ไปชำระคืนเงินกู้ยืมบุคคลอื่น ทั้งนี้ TCC
ไม่ได้เข้าซื้อหุ้นเพิ่มทุนตามส่วน ส่งผลให้สัดส่วนการถือหุ้นของ TCC ใน BRP
ภายหลังการเพิ่มทุนครั้งนี้ ลดลงจาก 69.70% เหลือ 51.68%
และมีกลุ่มเจ้าหนี้เงินกู้ยืมบุคคลอื่นถือหุ้นรวมกันประมาณ 25.75%

  เดือนพฤศจิกายน ผู้ถือหุ้นบางส่วนของ BRP ได้ขายหุ้นให้กับนายธิติพงศ์ ตั้งพูนผลวิวัฒน์
  ทำให้มีสัดส่วนการถือหุ้นรวม 19.01% และได้รับแต่งตั้งเป็นกรรมการ และผู้บริหาร ตำแหน่ง
  กรรมการผู้จัดการใหญ่ ของ BRP

  ปี 2551 ผู้ถือหุ้นเดิมบางส่วนจำนวน 4 ราย และ TCC ได้ตกลงขายหุ้นสามัญที่ถือให้แก่ บริษัท
  มิลล์คอนสตีลอินดัสทรีส์ จำกัด (มหาชน) (MILL) จำนวนหุ้นรวม 65,862,251 หุ้น ที่ราคา 5
  บาท/หุ้น จากจำนวนหุ้นชำระแล้วจำนวน 77,392,702 หุ้น
  ภายหลังการทำรายการดังกล่าวแล้วเสร็จ BRP จะพ้นจากการเป็นบริษัทย่อยของ TCC โดย
  MILL จะดำรงสถานะเป็นบริษัทแม่ของ BRP แทน และถือหุ้นในสัดส่วน 85.10% ในส่วนของ
  TCC โอนกรรมสิทธิ์หุ้นให้กับ MILL แล้วเสร็จในวันที่ 30 เมษายน 2551

โครงสร้างบริษัทในกลุ่ม

จากเดิมที่ TCC มี บริษัทย่อย 2 บริษัท ได้แก่ บริษัท ทีโก้เซลส์ จำกัด (TCS) และบริษัท
เหล็กบูรพา อุตสาหกรรม จำกัด (BRP) ผลของการขายเงินลงทุนใน BRP
ให้แก่บุคคลที่ไม่มีความเกี่ยวโยงกันในระหว่างปี 2551 ภาพรวมโครงสร้างการถือหุ้น
ในกลุ่มบริษัท ณ 31 ธันวาคม 2551 จึงคงเหลือบริษัทย่อยเพียง 1 บริษัท ดังนี้

  99.99%

ภาพรวมการประกอบธุรกิจของบริษัท และบริษัทย่อย

บริษัท ไทยแคปปิตอล คอร์ปอเรชั่น จำกัด (มหาชน) : TCC

1) ธุรกิจค้าถ่านหิน : นำเข้าและจำหน่ายถ่านหินและแร่ทั้งในประเทศและต่างประเทศ รวมถึง
การให้บริการด้านขนส่งโดยเรือเดินทะเล

ด้านการขาย
เน้นนำเข้าเพื่อจำหน่ายภายในประเทศให้กับกลุ่มอุตสาหกรรมที่ใช้ถ่านหินเป็นเชื้อเพลิงพลังงาน
ส่วนการขาย
สู่ตลาดต่างประเทศ จะพิจารณาดำเนินการเมื่อมีจังหวะโอกาส

ขั้นตอนการดำเนินงานโดยย่อของธุรกิจค้าถ่านหิน เริ่มจาก
จัดซื้อถ่านหินจากแหล่งในประเทศอินโดนีเซีย และขนส่งโดยเรือเดินทะเลมายังประเทศไทย
เพื่อส่งขายให้แก่ลูกค้า และ/หรือ
ทำการคัดขนาดเพื่อให้ได้ถ่านหินในขนาดตามต้องการก่อนจัดส่งให้ลูกค้า
โดยการคัดขนาดและจัดเก็บในช่วงแรก บริษัทว่าจ้างบุคคลอื่นเป็นผู้ดำเนินการให้
ต่อมาในช่วงกลางปี 2551 บริษัท
ได้ลงทุนก่อสร้างโรงคัดแยกและสถานที่จัดเก็บถ่านหิน ที่ อ.เขาย้อย จ.เพชรบุรี
คาดว่าจะสามารถเริ่มดำเนินการเชิงพาณิชย์ได้ตั้งแต่ช่วงกลางปี 2552 เป็นต้นไป
ส่วนการจำหน่ายถ่านหินไปยังลูกค้าในต่างประเทศ
จะมีการดำเนินการในลักษณะใกล้เคียงกับการขายภายในประเทศ กล่าวคือ
บริษัทจัดซื้อถ่านหินจากแหล่งในประเทศอินโดนีเซีย
และจัดหาเรือขนส่งเพื่อบรรทุกถ่านหินไปส่งมอบตามคำสั่งซื้อของลูกค้า
ซึ่งการให้บริการขนส่งสินค้าโดยเรือเดินทะเล
เป็นแนวทางการบริหารสินทรัพย์ให้เกิดรายได้จากการที่บริษัทได้มีการเช่าเรือแบบระยะเวลาเพื่อรองรับการขนส่งถ่านหินนำเข้าของบริษัท

2) ธุรกิจผลิตและจำหน่ายเครื่องปรับอากาศ : ผลิตและจำหน่ายชิ้นส่วนต่างๆ
ของเครื่องปรับอากาศ ทั้งส่วนที่ผลิตได้เอง เช่น คอล์ยร้อน คอล์ยเย็น ชุดเครื่องปรับอากาศ
ชุดเครื่องปรับสภาพน้ำยาแอร์ เครื่องทำความร้อนความเย็นอื่นๆ และผลิตภัณฑ์
ที่นำเข้าจากต่างประเทศ เช่น คอมเพรสเซอร์ มอเตอร์ เป็นต้น

ด้านการขาย แบ่งพื้นที่ขายออกเป็นตลาดส่งออกและตลาดภายในประเทศ
ในแต่ละพื้นที่ขายแบ่งตลาดออกเป็นตลาดผู้ผลิต (Original Equipment Manufacturer: OEM)
และตลาดสินค้าเปลี่ยนทดแทนหรือตลาดหลังการขาย (After market)
โดยตลาดภายในประเทศมีตลาดเครื่องปรับอากาศสำหรับบ้านและอาคารเพิ่มขึ้นอีก 1 กลุ่ม
ซึ่งยอดจำหน่ายในอดีตมีทั้งการจำหน่ายโดยตรงให้กับทั้งโรงงานประกอบรถยนต์
โรงงานประกอบเครื่องปรับอากาศสำหรับอาคาร และจำหน่ายผ่านตัวแทนจำหน่าย

ทั้งนี้ ในระหว่างปี 2551 ก่อนยกเลิกสายธุรกิจผลิตชิ้นส่วนเครื่องปรับอากาศในช่วงไตรมาส
3/2551 บริษัทยังคงทำการผลิตคอล์ยสำหรับเครื่องปรับอากาศอากาศรถและอาคารอยู่
ขั้นตอนโดยสรุปภายหลังได้รับคำสั่งซื้อจากลูกค้า
บริษัทจะจัดซื้อวัตถุดิบจากทั้งในประเทศและต่างประเทศ ซึ่งวัตถุดิบหลัก ได้แก่ อลูมิเนียมฟิน
ท่อทองแดงหรืออลูมิเนียม ทองเหลืองหรืออลูมิเนียมแท่ง และแผ่นเหล็กเคลือบสังกะสี
และทำการผลิตและประกอบเป็นคอล์ยตามคำสั่งซื้อ และส่งมอบสินค้าให้แก่ลูกค้า

บริษัทย่อย

1. บริษัท ทีโก้ เซลส์ จำกัด

  ดำเนินกิจกรรมทางด้านการตลาดเพื่อจำหน่ายผลิตภัณฑ์เฉพาะภายในประเทศ
  โดยซื้อผลิตภัณฑ์ชิ้นส่วนเครื่องปรับอากาศรถยนต์
  และเครื่องปรับอากาศอาคารจากบริษัทและบริษัทอื่นๆ เพื่อส่งจำหน่ายในตลาดทั่วไป
  โดยเฉพาะตลาดในส่วนที่บริษัทไม่สามารถเข้าไปแข่งขันหรือกระจายสินค้าได้อย่างทั่วถึง

  ทั้งนี้ นับจาก TCC ยกเลิกสายธุรกิจผลิตเครื่องปรับอากาศ TCS
  ได้ชะลอและหยุดกิจกรรมทางธุรกิจลง
  สถานะปัจจุบันคงเหลือเพียงการติดตามการชำระหนี้ของลูกหนี้การค้าและผลการดำเนินคดีกับลูกหนี้ที่ตรวจพบความผิดปกติก่อนหน้านี้
  ซึ่งสถานะ ปัจจุบันคดีทั้งหมดอยู่ระหว่างดำเนินการในชั้นศาล

2. บริษัท เหล็กบูรพา อุตสาหกรรม จำกัด (พ้นสภาพจากการเป็นบริษัทย่อย เมื่อ 30 เมษายน
2551)

ผลิต แปรรูป และจำหน่ายเหล็กทรงยาว ทั้งประเภทเหล็กก่อสร้างทั่วไป และเหล็กก่อสร้างพิเศษ
กำลังการผลิตสูงสุด 300,000 ตัน/ปี โดยซื้อหรือนำเข้าเหล็กแท่งมารีดเป็นเหล็กเส้น
ผลิตภัณฑ์หลักที่ผลิตและจำหน่าย แบ่งออกเป็น

  1) เหล็กเส้นเสริมคอนกรีตทั่วไป (Reinforced Concrete Steel Bar)
  ประกอบด้วยเหล็กเส้นกลม และเหล็กเส้นข้ออ้อย เกรด SD24, 40 และ 50
  ใช้ในการก่อสร้างทั่วไป จัดจำหน่ายผ่านผู้แทนจำหน่าย และจำหน่ายตรงให้แก่โครงการ

  2) เหล็กเส้นเสริมคอนกรีตชนิดพิเศษ ได้แก่ เหล็กเพลา

  3) เหล็กเส้นชนิดเกลียว (Thread Steel Bar) ประกอบด้วย เหล็กเส้นชนิดเกลียว (Barex
  Bar) และเหล็กเส้นแรงดึงสูงชนิดเกลียว

โครงสร้างรายได้

หน่วย : ล้านบาท

+-------------------+-------+----+----+----+-----+----+-----+----+
|                   | ดำเ   | %  | 25 | %  | 2   | %  | 2   | %  |
|                   | นินการ | ก  | 49 |    | 550 |    | 551 |    |
|                   |       | าร |    |    |     |    |     |    |
|                   | โดย   | ถือ |    |    |     |    |     |    |
|                   |       | หุ้น |    |    |     |    |     |    |
+-------------------+-------+----+----+----+-----+----+-----+----+
| ธุรกิจถ่านหิน         |       |    |    |    |     |    |     |    |
+-------------------+-------+----+----+----+-----+----+-----+----+
|   - จำหน่ายถ่านหิน   | TCC   | -  | -  | -  | -   | -  | 202 | 1  |
|                   |       |    |    |    |     |    | .29 | 8. |
|                   |       |    |    |    |     |    |     | 72 |
+-------------------+-------+----+----+----+-----+----+-----+----+
|   -               | TCC   | -  | -  | -  | -   | -  | 216 | 2  |
|   บริการ           |       |    |    |    |     |    | .97 | 0. |
| ขนส่งโดยเรือเดินทะเล |       |    |    |    |     |    |     | 08 |
+-------------------+-------+----+----+----+-----+----+-----+----+
| ธุรกิจผลิตและจำหน่าย  | TCC   | -  | 19 | 2  | 159 | 1  | 103 | 9. |
|                   |       |    | 6. | 6. | .04 | 1. | .71 | 60 |
|                   |       |    | 57 | 72 |     | 46 |     |    |
+-------------------+-------+----+----+----+-----+----+-----+----+
| เครื่องปรับอากาศ     | TCS   | 9  | 8  | 1  | 13  | 0. | 5   | 0. |
|                   |       | 9. | 8. | 2. | .39 | 96 | .87 | 54 |
|                   |       | 99 | 67 | 05 |     |    |     |    |
+-------------------+-------+----+----+----+-----+----+-----+----+
|                   | รวม   | -  | 28 | 3  | 172 | 1  | 109 | 1  |
|                   |       |    | 5. | 8. | .43 | 2. | .58 | 0. |
|                   |       |    | 24 | 77 |     | 42 |     | 14 |
+-------------------+-------+----+----+----+-----+----+-----+----+
| ธุรกิจผล            | BRP*  | 5  | 45 | 6  | 1,  | 8  | 551 | 5  |
| ิตและจำหน่ายเหล็กเส้น |       | 1. | 0. | 1. | 215 | 7. | .85 | 1. |
|                   |       | 68 | 55 | 23 | .74 | 58 |     | 06 |
+-------------------+-------+----+----+----+-----+----+-----+----+
| รวม               |       |    | 73 | 10 | 1,  | 10 | 1,  | 10 |
|                   |       |    | 5. | 0. | 388 | 0. | 080 | 0. |
|                   |       |    | 79 | 00 | .17 | 00 | .69 | 00 |
+-------------------+-------+----+----+----+-----+----+-----+----+

* BRP พ้นจากสถานะการเป็นบริษัทย่อยของ TCC นับแต่วันที่ 30 เมษายน 2551 เป็นต้นไป